
NEW DRAMA

- concurs de dramaturgie pentru adolescenţi -
Ediţia a V-a
REGULAMENT

1. New Drama este un concurs de dramaturgie dedicat adolescenţilor, organizat de Teatrul EXCELSIOR din Bucureşti.

2. A cincea ediţie NEW DRAMA se desfăşoară în Bucureşti, în perioada ianuarie – iunie 2019, în mai multe etape, după cum urmează:

· Ianuarie 2019 – lansarea proiectului
· 15 martie 2019 – termen limită pentru înscrierea textelor
· 29 martie 2019 – anunțarea titlurilor finaliste
· 12-14 aprilie 2019 – atelierul de scriere dramatică

· 25 mai 2019– spectacole lectură la Teatrul EXCELSIOR
· Stagiunea 2019 -2020 – premiera spectacolului montat pe baza piesei câștigătoare
3. NEW DRAMA se adresează adolescenţilor din România şi îi încurajează să îşi dezvolte imaginaţia prin însuşirea şi dezvoltarea tehnicilor de scriere dramatică.
4. Participanţii NEW DRAMA trebuie să fie cetăţeni români.

5. Pot participa la NEW DRAMA adolescenţi cu vârste cuprinse între 14 şi 18 ani din întreaga ţară.
6. După trimiterea textelor pentru concurs, vor fi selecţionate 6 piese finaliste, care vor trece în cea de-a doua etapă a proiectului.
7. Cea de-a doua etapă NEW DRAMA cuprinde:

a. Un atelier de scriere dramatică pentru cei șase finaliști, susținut la Teatrul EXCELSIOR de un dramaturg reputat.

b. Spectacole-lectură pe baza celor șase texte finaliste, cu regizori și actori profesioniști, în urma cărora juriul va desemna piesa câștigătoare.
c. Textul câștigător devine spectacol, montat la Teatrul EXCELSIOR în stagiunea 2018-2019.


8. Concursul este structurat astfel: toţi tinerii cu vârste cuprinse între 14-18 ani se pot înscrie în concurs; 6 dintre piesele înscrise vor fi alese pentru cea de-a doua fază a proiectului; tinerii dramaturgi finalişti vor participa la un atelier de scriere dramatică la Bucureşti; piesele lor vor fi transformate în spectacole lectură la Teatrul EXCELSIOR; o singură piesă va fi desemnată câştigătoare a Concursului de dramaturgie pentru adolescenți NEW DRAMA. 
Piesa câştigătoare va fi pusă în scenă la Teatrul EXCELSIOR din București, iar spectacolul va intra în repertoriul teatrului.

9. Pentru înscrierea în proiect, cei interesaţi sunt rugaţi să trimită la adresa secretariat.literar@teatrul-excelsior.ro următoarele documente:

· o piesă într-un act;
· formularul completat (documentul poate fi descărcat de pe site-ul 
www.teatrul-excelsior.ro);
· o scrisoare de motivaţie (un text de maxim o pagină în care participanţii trebuie să explice de ce sunt interesaţi să participe la NEW DRAMA).
10. Nu există taxă de participare la concurs. Organizatorii oferă finaliştilor care nu locuiesc în Bucureşti şi sunt selecţionaţi în cea de-a doua fază a concursului decontarea transportului, cazare şi masă în perioada de desfăşurare a atelierului de scriere dramatică la Bucureşti.

11. Selecţia celor 6 piese finaliste va fi realizată de organizatori pe baza aplicaţiei. 
Termenul limită pentru primirea aplicaţiilor este 15 martie 2019.
12.  Candidații selectați în cea de-a doua fază a proiectului, care nu au împlinit 18 ani, trebuie să pună la dispoziţia organizatorilor o declaraţie semnată de părinţi prin care aceştia îşi dau acordul ca minorul selecţionat să participe la concurs.
Mai multe informaţii legate de NEW DRAMA sau de înscrierea în concurs pot fi solicitate pe adresa de e-mail secretariat.literar@teatrul-excelsior.ro sau la numărul de telefon 0724 531 317.

